HR
20.10.2022.
Službeni list Europske unije
L 272 I/1
II.
(Nezakonodavni akti)
UREDBE PROVEDBENA UREDBA VIJEĆA (EU) 2022/1985 od 20. listopada 2022.
o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, uzimajući u obzir Uredbu Vijeća (EU) br. 269/2014 od 17. ožujka 2014.
o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1., uzimajući u obzir prijedlog Visokog predstavnika Unije za vanjske poslove i sigurnosnu politiku, budući da: (1)
Vijeće je 17. ožujka 2014. donijelo Uredbu (EU) br. 269/2014.
(2)
Unija je i dalje nepokolebljiva u svojoj potpori suverenitetu i teritorijalnoj cjelovitosti Ukrajine.
(3)
Iranski režim pruža vojnu potporu ničim izazvanom i neopravdanom agresivnom ratu Rusije protiv Ukrajine.
S obzirom na ozbiljnost situacije Vijeće smatra da bi tri osobe i jedan subjekt koji su uključeni u razvoj i isporuku bespilotnih letjelica Rusiji trebalo dodati na popis fizičkih i pravnih osoba, subjekata i tijela koji podliježu mjerama ograničavanja naveden u Prilogu I. Uredbi (EU) br. 269/2014.
(4)
Prilog I. Uredbi (EU) br. 269/2014 trebalo bi stoga na odgovarajući način izmijeniti,
DONIJELO JE OVU UREDBU:
Članak 1.
Prilog I. Uredbi (EU) br. 269/2014 mijenja se u skladu s Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
(1) SL L 78, 17.3.2014., str.
6.